शानदार फॉर्म में चल रहे किदांबी श्रीकांत और पीवी सिंधू 18वें एशियाई खेलों में रविवार से शुरू हो रही बैडमिंटन स्पर्धा में भारतीय चुनौती की अगुवाई करेंगे, जिसमें उनकी कोशिश पहला स्थान हासिल करने पर लगी होंगी। रविवार से बैडमिंटन की टीम स्पर्धाएं शुरू हो रही हैं। भारत ने 2014 में इंचियोन में हुए पिछले एशियाई खेलों में साइना नेहवाल और सिधू के नेतृत्व में कांस्य पदक जीत कर 28 साल का पदकों का सूखा खत्म किया था।